Paplakas pilskalns
Paplakas pilskalns atrodas Kurzemē, Dienvidkurzemes novada Virgas pagastā, uz dienvidaustrumiem no Paplakas, Prūšu ūdenskrātuves rietumu krastā un Virgas upes kreisajā krastā. Valsts nozīmes kultūras piemineklis. Pilskalna ziemeļu puse upes krasta erozijas dēļ nobrukusi apmēram 1/3 no plakuma. Austrumu un rietumu nogāzes dabīgi stāvas, dienvidu puse nocietināta ar 2 (6 un 1 metrus augstiem) vaļņiem un grāvi starp tiem. Datējums — senākais/vidējais dzelzs laikmets. Pilskalnu apsekojis Ernests Brastiņš.